เก็ง SET สัปดาห์หน้าลุ้นแนวต้าน 1,310 จุด
บล.โนมูระฯ มอง SET สัปดาห์หน้าไซด์เวย์อัพ โดยประเมินกรอบแนวต้าน 1,310 จุด ซึ่งสอดคล้องกับการเกิด January Effect ที่ค่าเฉลี่ย 5 ปีย้อนหลังที่ SET เดือนม.ค.จะบวกเฉลี่ยราว 1.74%
24 ม.ค. 2559

Technical Weekly: by Capital Nomura Securities (Thailand)
 
บล.โนมูระ พัฒนสิน มอง SET สัปดาห์หน้าไซด์เวย์อัพ ในกรอบแนวต้าน 1,294/1,310 แนวรับ 1,256/1,245 จุด
สำหรับแรงเก็งสินทรัพย์เสียงปรับตัวขึ้นขานรับถ้อยแถลงจากนายมาริโอดรากีประธาน ECB ที่ส่งสัญญาณว่าจะมีการทบทวนมาตรการอีกครั้งในการประชุม ECB Meeting รอบหน้า (10 มี.ค. 2016) สอดคล้องกับมุมมองของ Nomura ที่คาดว่า ECB จะกระตุ้นเศรษฐกิจเพิ่มเติมในการประชุมเดือนมี.ค. 2559 ผ่านการปรับลดอัตราดอกเบี้ยเงินฝากลงอีก 0.1% ลงสู่ระดับ 0.4% เพื่อเพิ่มสภาพคล่องในระบบเพิ่มเติม
และการปรับเพิ่มวงเงินการเข้าซื้อสินทรัพย์เพิ่มเติมจากปัจจุบันที่ระดับ 6 หมื่นล้านยูโรต่อเดือนเป็นปัจจัยหนุนการฟื้นตัวในช่วงปลายสัปดาห์ที่ผ่านมาผสานการฟื้นตัวของราคาน้ำมันดิบสหรัฐฯที่ดีดขึ้นเหนือระดับ 30 เหรียญต่อบาร์เรลเพิ่มแรง Cover Short กลับกลุ่ม ENERG เป็นปัจจัยผลักดันดัชนีเพิ่มเติม โดยสัปดาห์นี้หากราคาน้ำมันดิบยังคงสามารถรักษาระดับเหนือ 30 เหรียญได้จะเป็นตัวที่ช่วยเพิ่ม sentiment บวกต่อการฟื้นตัวของสินทรัพย์เสียงมากยิ่งขึ้น
โดยสัปดาห์นี้แนะติดตามการประชุมธนาคารกลางที่สำคัญ 2 แห่งคือ 1) FOMC Meeting (26-27 ม.ค.) ซึ่ง Nomura คาด FED ยังคงอัตราดอกเบี้ยที่ระดับต่ำต่อไป หลังดัชนีชี้นำเศรษฐกิจของสหรัฐยังไม่ได้สะท้อนการฟื้นตัวของเศรษฐกิจอย่างเด่นชัดนักจึงอาจทำให้แนวโน้มการปรับขึ้นดอกเบี้ยสหรัฐในปีนี้อาจจะไม่เป็นไปตาม Forward Guidance ที่ FED ได้ประเมินไว้ก่อนหน้า (FED คาดปีนี้ขึ้นทุกๆไตรมาสไตรมาสละ 0.25% Vs Nomura คาดปรับขึ้น 2 ครั้ง ครั้งละ 0.25%) ช่วยคลายกังวลและเร่งการฟื้นตัวกลับของตลาดสินทรัพย์เสี่ยงเพิ่มเติม
2) การประชุม BOJ Meeting (28-29 ม.ค.) ซึ่ง Nomura คาด BOJ จะยังคงการเข้าซื้อสินทรัพย์ที่ระดับเดิมส่วนปัจจัยในประเทศจับตาการทยอยประกาศผลประกอบการในไตรมาส 4 ปี 58 ของบริษัทจดทะเบียนในกลุ่ม Real Sector หลังจากกลุ่มแบงก์ได้รายงานออกมาเรียบร้อยแล้วค่อนข้างสอดคล้องกับที่ตลาดประเมินไว้ ดังนั้นภาพตลาดโดยรวมยังคงมีโอกาสฟื้นตัวขึ้น โดยประเมินกรอบแนวต้าน SET ที่ระดับ 1,310 จุดซึ่งจะสอดรับกับภาพการเกิด January Effect ที่ค่าเฉลี่ย 5 ปีย้อนหลังที่ SET เดือนม.ค.จะบวกเฉลี่ยราว 1.74%
 
คลิกเพื่อดูรายละเอียด…